Андрэй Генадзевіч Ягораў

**Андрэ́й Гена́дзевіч Яго́раў** (нар. , ) — беларускі палітолаг і , грамадскі дзеяч. Дырэктар Цэнтра еўрапейскай трансфармацыі (Мінск), кіраўнік Рады Міжнароднага кансорцыума «ЕўраБеларусь», сябра Савета Экалагічнага таварыства «Зялёная сетка». У 2013—2015 гадах быў нацыянальным каардынатарам  Усходняга партнёрства (ФГС УП) па Беларусі.

## Біяграфія 
Нарадзіўся ў Гродне.

### Вучоба 
У 1996 годзе скончыў сярэднюю школу з залатым медалём.

У 1999—2002 гадах, паралельна вучобе ў БДУ, навучаўся ў Беларускім калегіуме па спецыяльнасці «Журналіст».

У 2002—2003 гадах вучыўся ў магістратуры юрыдычнага факультэта БДУ, паспяхова абараніў дысертацыю на суісканне навуковай ступені магістра палітычных навук.

З’яўляецца аўтарам і суаўтарам распрацовак і стратэгічных прапаноў па развіцці  Усходняга партнёрства, стратэгіі дзеянняў дэмакратычных сіл Беларусі з мэтай дасягнення імі рэальнага ўдзелу ў кіраванні дзяржавай, ініцыятывы ЕС «Еўрапейскі дыялог па мадэрнізацыі з беларускім грамадствам», а таксама публікацый па тэмах сацыяльна-палітычнага развіцця Беларусі, беларуска-еўрапейскіх адносін, Усходняга партнёрства, грамадзянскай супольнасці і інш.

У сакавіку 2010 года заснаваў і ўзначаліў Цэнтр еўрапейскай трансфармацыі — аналітычны цэнтр (), які ўваходзіць у структуру Міжнароднага кансорцыума «ЕўраБеларусь».

З’яўляецца адным з заснавальнікаў спецыялізаванага часопіса па палітычных навуках у Беларусі «Палітычная сфера» (Мінск, ), займаў пасаду намесніка галоўнага рэдактара.

Да канца 2009 года быў штатным выкладчыкам дэпартамента палітычных навук Еўрапейскага гуманітарнага ўніверсітэта (Вільнюс), прыняў удзел у страйку выкладчыкаў дэпартамента, якія пратэставалі супраць парушэння кіраўніцтвам універсітэта акадэмічных свобод.

### Удзел у метадалагічным руху 
У 2000—2002 гадах наведваў семінары філосафа і метадолага У. У. Мацкевіча.

Пачынаючы з 2005 года, уваходзіць у другі склад удзельнікаў Агенцтва гуманітарных тэхналогій (АГТ, Мінск).

З’яўляўся кіраўніком АД-гульняў: «Грамадзянская адукацыя: працяг або пачатак» (сакавік 2007 года, Гётынген, Германія) и «Лятучы ўніверсітэт у Беларусі: кіраванне развіццём» (студзень 2012 года, Гётынген, Германія).

Грунтуючыся на вопыце ўдзелу, арганізацыі і правядзення АДГ, у суаўтарстве з Т. В. Вадалажскай, напісаў кнігу «Организационно-деятельностные игры. Популярное введение»  (Мн., 2008. — ISBN 978-987-6800-75-0).

Уваходзіць у склад Калегіума Лятучага ўніверсітэта.

У межах Лятучага ўніверсітэта чытае аўтарскія курсы: «Тэхналогіі кіравання будучыняй: развіццё, праектаванне, праграмаванне» (2011—2013), «Тэорыя дзейнасці: развіццё, праектаванне, праграмаванне» (2013—2014), а таксама ў 2011—2012 гадах кіраваў Школой гульнятэхнікаў; прымае ўдзел ў працы Метадалагічнай школы магістраў гульні

### Грамадска-палітычная і міжнародная дзейнасць 
У гады студэнцтва быў удзельнікам беларускай спартыўна-патрыятычнай арганізацыі «Белы легіён», быў сябрам грамадзянскай рады па абароне царквы.

З моманту абвяшчэння ініцыятывы ЕС «Усходняе партнёрства» прымае актыўны ўдзел у дзейнасці  (ФГС УП) на нацыянальным і міжнародным узроўнях:

* З’яўляецца аўтарам і суаўтарам стратэгічных прапаноў па інстытуцыяналізацыі і развіцці Форума грамадзянскай супольнасці Усходняга партнёрства;
* З чэрвеня 2013 года па лістапад 2015 года ўваходзіў у склад стала дзеючага Каардынацыйнага камітэта Беларускай нацыянальнай платформы ФГС УП: спачатку — як сябра, пасля — як старшыня Каардынацыйнага камітэта і нацыянальны каардынатар ФГС УП па Беларусі;
* У кастрычніку 2013 года падчас пятай штогадовай сустрэчы Форума грамадзянскай супольнасці ў Кішынёве (4—5 кастрычніка 2013 года) быў абраны ўдзельнікамі беларускай дэлегацыі нацыянальным каардынатарам ФГС УП па Беларусі (тэрмінам у адзін год) і ў гэтым статусе ўвайшоў у склад Кіруючага камітэта ФГС УП;
* У лістападзе 2014 года падчас шостай сустрэчы Форума грамадзянскай супольнасці ў Батумі (21—22 лістапада 2014 года) быў паўторна абраны нацыянальным каардынатарам ФГС УП па Беларусі і падчас пятага раўнда нефармальнага міністэрскага дыялогу Усходняга партнёрства ў Мінску (29 чэрвеня 2015 года).
* Падчас знаходжання А. Г. Ягорава ў складзе Кіруючага камітэта ФГС УП і старшынства ў ім была прынята новая стратэгія развіцця Форума грамадзянскай супольнасці і праведзена яго рэформа.

У межах рэалізацыі першай фазы ініцыятывы ЕС «Еўрапейскі дыялог па мадэрнізацыі з беларускім грамадствам» (ЕДМ); пасля пераводу ЕДМ у фармат праекта «Рэфорум» у ліпені 2014 года ўвайшоў у склад Рады праекта ў якасці прадстаўніка каардынатараў першай фазы ЕДМ.

З’яўляецца ўдзельнікам Спецыяльнай камісіі (*Ad Hoc Commission*), якая дзейнічае на базе Беларускай нацыянальнай платформы ФГС УП і ажыццяўляе кантроль за імплементацыяй «Дарожнай карты па правядзенні Беларуссю рэформы сістэмы вышэйшай адукацыі» ў межах далучэння Рэспублікі Беларусь да Балонскага працэсу.

З пачатку 2016 года — сябра Савета Экалагічнага таварыства «Зялёная сетка».

### Сям’я 
Жанаты, мае сына.

## Бібліяграфія 
З’яўляецца аўтарам і суаўтарам шматлікіх распрацовак, даследаванняў і публікацый па тэмах сацыяльна-палітычнага развіцця Беларусі, беларуска-еўрапейскіх адносін, Усходняга партнёрства, грамадзянскай супольнасці і інш. Найважнейшыя з іх:

* Роль и место гражданского общества в системе донорской помощи для Беларуси (2006—2012) . Рабочий документ / *А. Егоров*, *А. Зуйкова*. — 2014.
* Роль и место гражданского общества в системе донорской помощи ЕС для Беларуси . Рабочий документ / *К. Шило*, *А. Егоров*. — 2013.
* Belarusan-European relations: a history of unseized opportunities  / *Andrei Yahorau*, *Alena Zuikova*. — Minsk, 2012. — (Belarus for beginners). — ISBN 978-985-562-021-2.
* Беларусско-европейские отношения: история упущенных возможностей  / *А. Егоров*, *А. Зуйкова*. — Мн., 2012. — (Серия «Беларусь для начинающих»). — ISBN 978-985-562-020-5.
* Беларусь для пачаткоўцаў: ад разумення да дзеяння: зборнік нарысаў / *У. Мацкевіч*, *Т. Вадалажская*, *А. Ягораў*; пераклад на беларускую мову. — Мн., 2012. — (Серыя «Беларусь для пачаткоўцаў»). — ISBN 978-985-562-048-9.
* Organizing activity games: popular Introduction  / *Tatiana Vadalazhskaya*, *Andrei Yahorau*. — 2008. — (Belarus for beginners).
* Организационно-деятельностные игры. Популярное введение  / *Т. Водолажская*, *А. Егоров*. — Мн., 2008. — (Серия «Беларусь для начинающих»). — ISBN 978-987-6800-75-0.
* The infancy of a civil nation in Belarus. From allegiance to citizenship  / *Uladzimir Matskevich*, *Tatiana Vadalazhskaya*, *Andrei Yahorau*. — Vilnius, 2009. — (Belarus for beginners).
* Становление нации в Беларуси: от подданства к гражданству: заметки к концепции гражданского образования в Беларуси / *В. Мацкевич*, *А. Егоров*, *Т. Водолажская*. — Мн., 2008. — (Серия «Беларусь для начинающих»). — УДК 342.71.01(476)+37.017.4(476).

## Зноскі 
Катэгорыя:Палітолагі Беларусі
Катэгорыя:Грамадскія дзеячы Беларусі
Катэгорыя:Спікеры Каардынацыйнай рады